7. ΑΝΑΓΚ. ΝΟΜΟΣ υπ’ αριθ. 466 της 16/16 Ιουλ. 1968 (ΦΕΚ Α΄ 155). Περί κυρώσεως και τροποποιήσεως της υπ’ αριθ. 135/22 Πράξεως του Υπουργικού Συμβουλίου και άλλων τινών διατάξεων. Άρθρ.1.(Κυρούται αφ’ ης εξεδόθη η υπ’ αριθ. 135/1966 (ΦΕΚ Α΄ 147) Πράξις Υπ. Συμβουλίου «περί παραχωρήσεως δημοσίας εκτάσεως του (Συνοικισμού Γλύφας) Ν. Ηλείας επί τω αποκλειστικώ σκοπώ ανεγέρσεως Τουριστικού Συγκροτήματος, Ψυχαγωγικών Κέντρων και συναφών εγκαταστάσεων θερινής διαμονής των Ελληνοπαίδων της Αμερικής και εν γένει Τουριστικής αξιοποιήσεως δαπάναις των Ελληνικών Κοινοτήτων των Ηνωμένων Πολιτειών Αμερικής). Άρθρ.2.-(Προσωρινής ισχύος). Άρθρ.3.-Δι’ αποφάσεως του Υπουργικού Συμβουλίου, εκδιδομένης επί τη προτάσει των Υπουργών Προεδρίας της Κυβερνήσεως και Γεωργίας, δύναται να παραχωρούνται κατά χρήσιν και άνευ ανταλλάγματος και έτεραι δημόσιαι δασικαί εκτάσεις εις άλλας Ελληνικάς Ορθοδόξους Αρχιεπισκοπάς, Μητροπόλεις, Επισκοπάς, ή Ελληνικάς Κοινότητας του Εξωτερικού προς τον δια της κυρουμένης υπό του παρόντος Νόμου πράξεως επιδιωκόμενον σκοπόν. Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 